kardosdrur/scandi-wiki huggingface dataset:
Baffinbugten

Baffinbugten () er den nordlige del af havområdet mellem Grønland og de arktiske øer i Canada. 70. breddegrad er sat som afgrænsning mod Davis Strædet i syd. Mod nord snævres Baffinbugten ind til det smalle Nares Strædet mellem Nordvestgrønland og Ellesmere Island.

Baffinbugten er ca 1,5 gang større end Østersøen. Bugtens maksimale dybde er på 2905 m mellem Diskoøen og Kap Raper på Baffin Island. I den nordlige del, ved indgangen til Smith Sund, ligger det hele året åbne, 50.000 km² store Polynja, det såkaldte North Water Polynya. Vandkvaliteten, saltindholdet og dens farve ændrer sig meget ofte som følge af den til tider indtrædende tøsne.

Baffinbugtens natur 
Labradorstrømmen er en kold havstrøm, der flyder mod syd fra Baffinbugten og langs Labradors kyst og længere mod syd ud for det nordlige USA drejer mod øst og forenes med Golfstrømmen.

Vestis er den lokale betegnelse for havis dannet i Baffinbugten og Davis Strædet vest for Grønland. Vestisen er op til ca. 1 meter tyk.
Allerede i dag er antallet af isbjørne på kraftig retur flere steder i Arktis.

Den globale opvarmning er formodentlig skyld i at også isbjørnene antal ved Baffinbugten går tilbage, mens forskerne ved Hudson Bay har observeret, at isbjørnene er begyndt at spise spættede sæler, der lever i lidt varmere vand end de ringsæler, der ellers er isbjørnens altdominerende føde.

Grønlandshvalen, der typisk opholder sig i nærheden af Qeqertarsuaq ved Diskoøen i forårsmånederne for i midten af maj at sætte kursen mod den nordlige del af Baffinbugten.

Historie 
Bugten blev opdaget i 1585 af den britiske forsker John Davis, men er opkaldt efter styrmanden på skibet Discovery, William Baffin, som i 1616 sejlede op langs Grønlands vestkyst og lagde navn til både Baffin Bay og Baffin Land.

Siden 1500-tallet er har man forsøgt at finde vej gennem det isfyldte farvand fra Baffinbugten og Grønland i øst til McClurestrædet og Alaska i vest. Bl.a. englænderne Martin Frobisher og John Franklin samt dansk-norske Jens Munk, der i 1600-tallet var i Christian IVs tjeneste. I det 19. århundrede var Baffinbugten et vigtigt område for hvalfangst.

1903-1906 lykkedes det polarforskeren Roald Amundsen at sejle den lange vej fra Baffinbugten til Alaska og dermed blive den første, der sejlede igennem hele Nordvestpassagen.

Farvande i Grønland
Bugter i Canada
Bugter i Atlanterhavet
Indhave
Torben Kragh Grodal

Torben Kragh Grodal (født 25. januar 1943) er professor i film- og medievidenskab ved Københavns Universitet. Han var gift med Birgit Grodal, professor i økonomi ved Københavns Universitet indtil hendes død i 2004. Tidligt i karrieren var han professor i litteratur ved Københavns Universitet. Med tiden vendte interessen dog mod filmanalysen, og det fik ham til senere helt at skifte til film- og medievidenskab. Han har skrevet mange essays, bl.a. Love and Desire in the Cinema. Hans gennembrudsværk inden for filmanalyse er Moving Pictures – A New Theory of Film Genres, Feelings, and Cognition, udgivet af Oxford University Press i 1997.

18. november 2010 blev han Ridder af Dannebrog.

Udvalgt bibliografi

Bøger

Artikler 
 
 
 
 
 
 

Videnskabsfolk fra Danmark
Professorer fra Københavns Universitet
Riddere af Dannebrog
Alumni fra Københavns Universitet
Personer i Kraks Blå Bog
Tabooboo

Tabooboo er en virksomhed, som sælger erotisk legetøj via internettet, homeparties og automater. Det sker uden brug af nøgenbilleder eller pornografisk materiale, som man vil distancere sig fra til fordel for en mere humoristisk tilgang til emnet. I en vis udstrækning er illustrationer erstattet med grafiske ikoner. 

Tabooboo, der er udviklet i London, åbnede en dansk hjemmeside i april 2007. Deres automater med erotisk legetøj er blandt de første af sin slags i verden.

Eksterne henvisninger 
 Tabooboo's danske hjemmeside 

Detailvirksomheder fra Storbritannien
Klitorisforhud

Klitorisforhuden (lat.: preputium clitoridis) er en hudfold på kvindens ydre kønsorganer der omgiver og beskytter kvindens klitoris. Det er en kort forlængelse af de indre skamlæber og kan anatomisk anses som en del af samme. Klitorisforhuden er homologisk identisk med mandens forhud.

Anatomi 
Som i mandens forhud, er der er ingen standard størrelse eller facon på klitorisforhuden. Nogle kvinder har en stor klitorisforhud der fuldkommen dækker klitoris. Nogle af disse kan trækkes tilbage så klitoris kommer til syne, andre dækker permanent klitoris og kan ikke trækkes tilbage. Andre kvinder har en mindre forhud der på intet tidspunkt dækker hele klitorisen. Relativt sjældent er der tale om klitorisforhudsforsnævring (fimosis), hvor forhuden er så snæver at det kan medføre en del smerter.

Modifikation 
Modifikationer af klitorisforhuden er en relativ sjælden hændelse. Den oftest forekommende modifikation i Vesten og Danmark er en udsmykning af forhuden ved piercing og indsættelse af ring eller andet smykke.

I tilfælde af klitorisforhudsforsnævring kan en plastikoperation bortskære noget af eller hele forhuden. Ligeledes kan overskydende klitorisforhud blive trimmet tilbage hvis kvinden finder det generende under sex eller af æstetisk grunde. I Danmark er kosmetiske operationer på kvinders kønsorganer dog ikke tilladt, når det sker udelukkende af æstetisk-kosmetiske og ikke medicinske grunde. Forbuddet gælder for både børn og voksne.

Rituel fjernelse af klitorisforhud som ved kvindelig kønslemlæstelse (kvindelig omskæring) er forbudt i Danmark, både på børn og voksne kvinder. Indgreb af den slags behandles efter lægelovens § 25, stk. 2, om kvaksalveri, og medfører strafansvar uanset om indgrebet udføres i eller uden for Danmarks grænser.

Stimulation 
Kvinder med større klitorisforhud kan ofte onanere ved at trække forhuden frem og tilbage over klitoris. Kvinder med mindre forhud vil typiske massere klitoris og klitorisforhuden sammen som et hele. Nogle gange er den ubeskyttede klitoris for følsom at berøre med tilbagetrukket klitorisforhud.

Eksterne henvisninger 

Kvindens kønsorganer
Art Garfunkel

Art Garfunkel (født 5. november 1941) er en amerikansk sanger og pianist, mest kendt fra sin tid som sanger i Simon & Garfunkel, siden som solist.

Simon & Garfunkel 1957-1970 
Paul Simon og Art Garfunkel voksede begge op i Queens og var klassekammerater på Forest Hills High School. I 1957 turnerede de rundt under navnet Tom and Jerry, og deres første professionelle indspilning blev "Hey Schoolgirl" fra 1955. Efter at have skrevet pladekontrakt med Columbia udkom deres første album i oktober 1964. Det havde titlen Wednesday Morning, 3 A.M.og var en lidt blandet affære med sange skrevet af Bob Dylan, Ian Campbell og Paul Kane. Albummet vandt ikke for alvor genklang. Succesen kom først to år senere, i januar 1966, med albummet Sounds of Silence. Særligt populære blev titelnummeret, som også havde figureret på debutalbummet og "We've Got a Groovy Thing Goin'". Samme år udsendte duoen albummet Parsley, Sage, Rosemary and Thyme med den populære single "Scarborough Fair"/"Canticle". Succesen blev to år senere, i 1968, fulgt op  af Bookends, det mest helstøbte Simon & Garfunkel-album med sange som "Mrs. Robinson" og "America". I 1969 udsendtes singlen "Bridge Over Troubled Water", der var med på albummet med samme navn, der sendtes på gaden i 1970. Det blev gruppens sidste album. Siden er Simon & Garfunkel flere gange blevet genforenet, mest kendt er koncerten i 1981 i Central Park, der udsendtes som live-dobbeltalbum med titlen The Concert in Central Park.

Diskografi som solist 
 Angel Clare (1973).
 Breakaway (1975).
 Watermark (1977).
 Fate For Breakfast (1979).
 Scissors Cut (1981).
 The Art Garfunkel Album.
 The Animals Christmas Album
 Lefty (1988).
 Up 'til Now (1993).
 Across America (live, 1997).
 Songs from a Parent Child (1997).
 Everythings Wait to be Noticed (2002).
 Some Enchanted Evening (2007).

Eksterne henvisninger 

 

Musikere fra USA
Jøder fra USA
Personer fra New York
Højstrup (Odense)

Højstrup er en bydel i det vestlige Odense. Bydelen ligger mellem Bolbro mod syd og Tarup mod nord.

Højstrupskolen og det 1,99 km² store militære øvelsesområde Højstrup Øvelsesplads er beliggende i Højstrup.

Højstrup er karakteriseret ved mange almene boliger bygget i 1950'erne.

Postdistrikt: 5200 Odense V

Kilder 

Bydele i Odense
Gruppenführer

Gruppenführer var tidligere en høj paramilitær rang i nazipartiet, og blev formodentlig skabt og taget i brug i 1925 af SA.

Rangen SS-Gruppenführer blev anvendt af SS fra 1930, og senere også Waffen-SS, og blev sidestillet med en generalløjtnant i den regulære tyske hær.

Se også 
Gruppefører (leder af 8-12 menige). 
 Grader i Schutzstaffel

Militære titler
SS-rang
Inger Wolf

Inger Wolf (født 1971 i Herning) er en dansk forfatter og oversætter.

Inger Wolf har en bachelorgrad i engelsk fra Handelshøjskolen i Aarhus, har arbejdet som oversætter på freelance basis og er desuden forfatter til 14 bøger. Hun debuterede som forfatter i 2000 med romanen Sidespring. Sit gennembrud fik hun med kriminalromanen Sort sensommer (2006), for hvilken hun modtog Det Danske Kriminalakademis diplom for bedste debut. Bogen blev den første i en serie på syv bøger med vicekriminalkommissær Daniel Trokic og IT-specialisten Lisa Kornelius i hovedrollerne. Hun har siden skrevet en krimitrilogi om psykiateren Christian Falk og yderligere en krimitrilogi om brandefterforskeren Klara Larsen. Hendes bøger er blevet solgt til udgivelse i Holland, Norge, Frankrig, Sverige, Spanien, Tyskland, Rusland og Island.

Bibliografi 
 Sidespring (2000)
 Sort sensommer (2006)
 Frost og Aske (2008)
 Sangfuglen (2009)
 Hvepsereden (2011)
 Ondt Vand (2012)
 Under en sort himmel (2013)
 Det perfekte sted at dø (2014)
 Brændte sjæle (2016)
 Kragemanden (2017)
 En djævelsk plan (2018)
 Sorger (2018)
 Giften (2019)
 Hævnen (2020)

Referencer

Eksterne henvisninger 
 Inger Wolfs hjemmeside
 

Krimiforfattere fra Danmark
Personer fra Herning
Dansksprogede forfattere fra Danmark
Wednesday 13 (band)

Wednesday 13 er et horror rock-band dannet af manden bag Murderdolls.
Gruppen blev dannet i 2004.

Musik 
Bandets genre er et mix mellem glam rock/glam og betegnes også som horror og deres tekster er strækt inspireret af horrorfilm. Alle teksterne er skrevt af forsangen af bandet som hedder Joseph Poole men også med samme navn som selve bandet nemlig Wednesday 13. Han kommer fra North Carolina, Landies. Han er gift med en ung dame ved navn Roxanne, og har 1 datter med hende. Wednesday 13 opstod i år 2004 hvor de spillede gamle Frankenstein drag queens from planet 13 sange og Murderdolls sange. I år 2005 i april udgav de deres første cd. I år 2007 skulle bandet have spillet i Pumpehuset i København, men koncerten blev aflyst, da der kun blev solgt 15 biletter, Pumpehuset oplyste at bandet havde aflyst koncerten, men ifølge Wednesday 13 selv, aflyste pumpe huset.

Medlemmer

Nuværende 
 Wednesday 13 – Forsanger, guitar
 Johnney Coops – Trommer
 Nate Manor – Bass
 J-Sin Trioxin – Guitars

Tidliger 
 Piggy D – guitar (2004 – 2006)
 Kid Kid – bass (2004 – 2006)
 Ghastly – Trommer 2004 – 2006)
 Eric Griffin – guitar (2006 – 2007)
 Racci shay – Trommer (2006-2007)
 Acey slade – Guitar (2007-2008)

Albums 
 Transylvania 90210: Songs of Death, Dying, and the Dead (2005)
 I walked with a zombie: single (2005)
 Fang Bang (2006)
 Skeletons (2008)
 Blood work: EP (2008)
 Fuck it, will do it live: Live CD og DVD (2008)
 Calling All Corpses (2011)

Musikvideoer 
 I Walked With A Zombie (2005)
 Bad Things (2005)
 My Home Sweet Homicide (2006)

Eksterne henvisninger 

 

Musikgrupper fra USA

en:Wednesday 13#Wednesday 13
Breinigerberg

Breinigerberg er en af 17 beboelser i kommunen Stolberg, som igen ligger i nærheden af Aachen i Nordrhein-Westfalen. Landsbyen havde 971 indbyggere pr. december 2005. Den kaldes i folkemunde Balkan.

Breinigerbergs historie som beboelse skriver sig tilbage til romertiden. Man har fundet 25 mønter dateret til tiden mellem 100 f.Kr. og 100 e.Kr. og rester af håndværkerbebyggelser fra tiden før 400.

Øst for byen ligger Stolberger Stadtwald (en skov) og naturparken Schlangenberg, der bl.a. består af et tidligere blymine (Erzgrube Breinigerberg). Metallet fra minen blev anvendt til en lokal fremstilling af messing. Nord for byen finder man flere naturparker anlagt i nedlagte stenbrud. I byens tidligere skole er indrettet et informationscenter og lokaler til forskellige foreninger: ungdomsklubben Remember, en karnevalsforening, en skytteforening og en selskabelig forening (die Hahnenverein), der arrangerer karneval, en skyttefest og die Hahnenkirmes (byfest).

Eksterne henvisninger 

 Lokal oplysningsside  

Byer i Nordrhein-Westfalen
Ferdinand Foch

Ferdinand Foch (2. oktober 1851 – 20. marts 1929) var marskal af Frankrig, Polen og Storbritannien. Under 1. verdenskrig var han generalstabschef 1917 og 1918 øverstkommanderende for de allierede styrker på Vestfronten. Da han sommeren 1919 fik sig forelagt Versaillestraktaten, udbrød han: "Dette er ikke en fred. Det er en 20 års våbenhvile!"

Henvisninger 

Modtagere af Militær Medalje (Frankrig)
Marskaller af Frankrig
Arno Allan Penzias

Arno Allan Penzias (født 26. april 1933) er en amerikansk fysiker og vinder af nobelprisen i fysik i 1978.

Penzias blev født i München i Tyskland. Som seksårig var han blandt de jødiske børn, der blev evakueret til Storbritannien som en del af den såkaldte kindertransport. Seks måneder senere flygtede hans forældre fra Nazityskland til USA og familien bosatte sig i New York i 1940. I 1946 blev Penzias amerikansk statsborger. Han færdiggjorde sin studentereksamen ved Brooklyn Technical Highschool i 1951 og modtog en bachelorgrad fra City College i New York i 1954. Han modtog sin kandidatgrad og sin Ph.D. fra Columbia universitetet i henholdsvis 1958 og 1962.

Han fik arbejde hos Bell labs i Holmdel, New Jersey, hvor han sammen med Robert Woodrow Wilson arbejdede med meget følsomme kryogeniske mikrobølgemodtagere til radioastronomiske observationer. Efter i 1964 at have bygget deres hidtil mest følsomme modtager stødte parret på noget radiostøj som de ikke kunne forklare. Den var langt mindre energirig end strålingen fra mælkevejen og den var isotropisk. De sluttede derfor at deres instrument var offer for radiostøj fra en kilde på jorden. Efter at have undersøgt og afkræftet teorien om at støjen kom fra nærliggende New York opdagede de at deres radioantenne var fuld af fugleklatter(som Penzias beskrev som et "hvidt dielektrisk meteriale"). Efter at have fjernet fugleklatterne og skudt duerne var støjen der dog stadig. Da de ikke kunne komme på anden forstyrrende interferens publicerede parret deres måleresultater. Denne "støj" blev senere identificeret som den kosmiske mikrobølgebaggrundsstråling, eftergløden fra Big Bang. Denne opdagelse overbeviste langt de fleste astronomer om at Big Bang-modellen er rigtig og blev dermed et vendepunkt for astronomien.

Penzias og Wilson modtog nobelprisen i fysik i 1978 sammen med Pjotr Leonidovich Kapitsa. Penzias og Wilson havde året forinden modtaget Henry Draper madeljen.

Eksterne henvisninger 
 Biografiske oplysninger på nobelhjemmesiden 
 En artikel af Arno Penzias kaldet Ideer 

Astronomer fra USA
Nobelprismodtagere i fysik
Nobelprismodtagere fra USA
Tammy Lynn Sytch

Tammy Lynn Sycth (født d. 7. december 1972) er en amerikansk Wrestling diva og manager, og i sjældnere tilfælde wrestler selv. Hun er bedst kendt fra sin tid hos WWF som Sunny.

Biografi

Privat 
Tammy var gift med Chris Candido gennem mange år, men da han døde i 2005 gik hun enlig i et års tid, indtil hun fandt en ny kæreste. Hun var også i et hårdt stofmisbrug fra midten af 1990'erne til 2004 hvor både hende og Chris kom i afvænning.

Eksterne henvisninger 

 
 

Wrestlere fra USA
Ágústa Eva Erlendsdóttir

Ágústa Eva Erlendsdóttir (født 28. juli 1982) er en islandsk sangerinde og skuespillerinde.

Hun var med i bandet Ske indtil hun i 2005 begyndte en solokarriere. Bedst kendt er hun for hendes at spillede den opdigtede person Silvia Night.

Eksterne henvisninger 
 

Musikere fra Island
Skuespillere fra Island
Melodi Grand Prix
Holger Gregersen Krognos

Holger Gregersen Krognos (død 1382) var en skånsk adelsmand.

Han hørte til en rig adelsslægt og ejede Vidskøvle og Snogeholm (da kaldet Hejreholm). 

Under Valdemar Atterdag blev han ridder og var ved kongens død blandt 
de mest fremtrædende mænd i Skåne. Han var blandt dem, der anbefalede jyderne at vælge Oluf til konge.

I 1381 var han en af hovedmændene bag at slutte en særfred mellem Skåne og Sverige, hvad der næppe har været dronning Margrethes ønske. I fredstraktaten nævnes han umiddelbart efter Skånes gældkær, dvs. kronens højeste embedsmand, Tuve Galen. Året efter blev sidstnævnte imidlertid afsat, og dronningens tropper indtog hans borg Tustropsø. Ved den lejlighed Holger Krognos dræbt, efter sagnet på dronningens foranledning.

Han var gift med Karen Eriksdatter Saltensee, datter af Erik Nielsen Saltensee, der bl.a. havde Søholm. Han er begravet i Vidskøvle Kirke.

Danskere i 1300-tallet
Godsejere fra Skåne
Godsejere fra Danmark
Prag (film)

Prag er titlen på en dansk dramafilm fra 2006. Den er instrueret af Ole Christian Madsen, og den har Mads Mikkelsen og Stine Stengade i de to hovedroller.

Plot 
Christoffer skal hente sin afdøde fars lig i Prag, og med sig på turen har han sin kone Maja. Faren stak af fra Christoffer og hans mor, da Christoffer var 12 år gammel. Derfor havde han et meget anstrengt forhold til faren, men vælger alligevel at tage til Prag for at bringe ham hjem til Danmark til en ordentlig begravelse. Allerede fra begyndelsen får man et indtryk af, at Christoffer og Majas forhold til hinanden ikke er særligt godt, og på turen bliver hemmeligheder røbet mellem dem.

Medvirkende 
 Mads Mikkelsen – Christoffer
 Stine Stengade – Maja
 Borivoj Navrátil – advokat
 Jana Plodková – Alena
 Josef Vajnar – læge

Eksterne henvisninger 
 

Danske film fra 2006
Dramafilm fra Danmark
Dansksprogede film
Tjekkisksprogede film
Engelsksprogede film
Film instrueret af Ole Christian Madsen
Prag (flertydig)

Prag er Tjekkiets hovedstad.

Prag kan også referere til:
 Prag (band) – et pop/rock-band fra Berlin
 Prag (film) – en dansk film fra 2006 af Ole Christian Madsen
Sporlysammunition

Sporlysammunition (også kaldet lyssporammunition) er patroner, der bruges til at rette/se retningen af ildkraften, idet disses lysende projektiler viser projektilstrømmen fra automatvåben, omtrent som vandstrålen fra en brandslange. Lyset frembringes som regel af fosfor. Sporet kommer som et lys af enten lys/rød/grøn farve.

Større projektiler fx 40 mm, har sporlys i bunden, mens det ved mindre projektiler fx 7,62 mm kan være hvert femte projektil, der er sporlyssammunition. I 1. verdenskrig kunne sporlysprojektiler antænde zeppelinere. 

Lys
Våben
Ammunition
Tris Speaker

Tristram E. Speaker (4. april 1888 – 8. december 1958) var en amerikansk professionel baseballspiller, der er kendt som en af de bedste offensive og defensive centerfielders i baseballhistorien. Han blev valgt ind i Baseball Hall of Fame i 1937. I 1999 opnåede han en 27. plads på en liste udarbejdet af The Sporting News over alle tiders 100 bedste baseballspillere, og baseballanalytikeren Bill James kårede Speaker som den fjerdebedste centerfielder nogensinde i sin New Historical Baseball Abstract i 2001. Speaker er indehaveren af rekorden for flest doubles i karrieren med 792, og han præsterede det femtehøjeste samlede batting average i historien. Desuden vandt han American Leagues MVP-pris i 1912 som ligaens mest værdifulde spiller, efter han havde ført ligaen med hensyn til home runs (10) og on base percentage (0,464).

Han fik sin major league-debut for Boston Red Sox i 1907, men blev først fast mand på holdet i 1909. Året efter skrev Red Sox kontrakt med leftfielderen Duffy Lewis, der sammen med Speaker og rightfielder Harry Hooper udgjorde den såkaldte "Million-Dollar Outfield", en stor del af Bostons World Series-sejre i 1912 og 1915. Det berømte trekløver blev brudt op i 1916, da Speaker blev sendt til Cleveland Indians i en byttehandel.

Hos Indians fungerede Speaker som både spiller og manager, og han førte holdet til en World Series-titel i 1920. Efter en mindre gamblingskandale i 1916 blev Speaker løst fra sin kontrakt, selvom beskyldningerne officielt blev trukket tilbage. I 1927 spillede han en sæson for Washington Senators, og året efter sluttede han karrieren hos Philadelphia Athletics som holdkammerat med Ty Cobb, der i sin tid havde vundet American League-battingtitlen (dvs. ført ligaen med hensyn til batting average) ni år i træk, indtil Speaker fravristede ham titlen i 1916.

Kildehenvisninger

Eksterne henvisninger 

 Tris Speakers officielle hjemmeside
 Tris Speakers statistikker på Baseball Reference
 Biografi på Baseball Hall of Fame 

Baseballspillere fra USA
Personer fra Texas
Boston Red Sox
Vejlby Sogn (Norddjurs Kommune)

Der er to sogne ved navn Vejlby Sogn i Norddjurs Kommune:

 Vejlby Sogn (Norddjurs Kommune, tidligere Grenaa Kommune)
 Vejlby Sogn (Norddjurs Kommune, tidligere Rougsø Kommune)
Georg Gerson

Georg Gerson (10. oktober 1790 – 16. februar 1825) var en dansk bankier og komponist.

Gerson beskrives som et stort forretningstalent. Som 15-årig blev han sendt til Hamborg for at uddanne sig. Da han vendte tilbage i 1812 blev han ansat i bankierfirmaet J. Hambro og Søn og i 1816 medejer af firmaet. Men samtidig var han musikalsk begavet. Som barn blev han undervist af dygtige lærere, og i hamborgtiden knyttede han forbindelse til to af tidens virtuose musikere, violinisten Andreas Romberg og dennes fætter, cellisten Bernhard Romberg, og studerede samtidig musikteori.

Efter hjemkomsten udviklede han sig til at blive en af Københavns dygtigste kvartetspillere. Han var desuden et virksomt medlem af Selskabet for musikkens Udbredelse, der en tid spillede en stor rolle i det københavnske musikliv. I 1821 blev Gerson udnævnt til hofråd, fordi han skulle gennemføre en større låneforretning i London for sit firma (muligvis på vegne af regeringen). På vejen hjem blev han i Hamborg ramt af et apoplektisk anfald, der lammede hans venstre hånd og dermed endte hans virksomhed som udøvende musiker. Allerede i 1825 døde han af et nyt slagtilfælde kun 4 måneder efter sit bryllup.

Værker 
 Koncertouverture i D-dur (1813)
 Symfoni i Es-dur (1817)
 Koncertouverture i Es-dur (1818)
 Violinkoncert (1821)
 5 strygekvartetter
 En strygekvintet
 2 Italienske Scener (orkester)
 Paternoster for mandskor (opført bl.a. ved Musikforeningens første koncert 1837)
 En mængde sange

Noter

Eksterne henvisninger

Biografi 
 Dansk biografisk Leksikon 1980
 Dansk biografisk Leksikon 1905

Noder

Værkfortegnelse 
 Værkfortegnelse i International Music Score Library Project

Komponister fra Danmark
Bankierer fra Danmark
Danskere i 1800-tallet
Personer fra København
Jøder fra Danmark
Personer i Dansk Biografisk Leksikon